CELEX: 62022TN0193
Language: fi
Date: 2022-04-15 00:00:00
Title: Asia T-193/22: Kanne 15.4.2022 – OT v. neuvosto

30.5.2022   
            
            
               FI
            
            
               Euroopan unionin virallinen lehti
            
            
               C 213/48
            
         
      Kanne 15.4.2022 – OT v. neuvosto
      (Asia T-193/22)
      (2022/C 213/67)
      Oikeudenkäyntikieli: ranska
      
         Asianosaiset
      
      
         Kantaja: OT (edustajat: asianajajat J.-P. Hordies ja C. Sand)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 15.3.2022 annetun neuvoston täytäntöönpanoasetuksen (EU) 2022/427 (EUVL 2022, L 87, s. 1) siltä osin kuin se koskee kantajaa
               
            
                  —
               
               
                  kumoamaan rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 15.3.2022 annetun neuvoston päätöksen (YUTP) 2022/429 (EUVL 2022, L 87, s. 44) siltä osin kuin se koskee kantajaa
               
            
                  —
               
               
                  velvoittamaan neuvoston vastaamaan oikeudenkäyntikuluista, mukaan lukien kantajalle aiheutuneet kulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste perustuu väitteeseen Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä toimenpiteistä annetun asetuksen (EU) N:o 269/2014 muuttamisesta 25.2.2022 annetun neuvoston asetuksen (EU) 2022/330 (EUVL 2022, L 51, s. 1) 1 artiklan d ja g alakohdan lainvastaisuudesta sekä yhdenvertaisen kohtelun, oikeusvarmuuden ja hyvän hallinnon periaatteiden loukkaamiseen.
               
            
                  2)
               
               
                  Toinen kanneperuste perustuu Euroopan unionin perusoikeuskirjan 7 ja 24 artiklan, lapsen oikeuksista tehdyn New Yorkin yleissopimuksen 2 ja 3 artiklan ja ihmisoikeuksien ja perusvapauksien suojaamiseksi tehdyn yleissopimuksen 8 artiklan rikkomiseen.
               
            
                  3)
               
               
                  Kolmas kanneperuste perustuu perusteluvelvollisuuden laiminlyöntiin.
               
            
                  4)
               
               
                  Neljäs kanneperuste perustuu puolustautumisoikeuksien loukkaamiseen.
               
            
                  5)
               
               
                  Viides kanneperuste perustuu ilmeiseen virheeseen tosiseikkojen arvioinnissa.
               
            
                  6)
               
               
                  Kuudes kanneperuste perustuu yleisen suhteellisuusperiaatteen loukkaamiseen.
               
            
                  7)
               
               
                  Seitsemäs kanneperuste perustuu omistusoikeuden, elinkeinonharjoittamista koskevan oikeuden ja ammatinharjoittamista koskevan oikeuden kohtuuttomaan loukkaamiseen.